ເລື້ອງການໂຈມຕີ ປາຣີ ຈະເປັນ ຫົວຂໍ້ ສຳຄັນຂອງກອງປະຊຸມ ສຸດຍອດ G-20 ໃນເທີກີ
ກອງປະຊຸດສຸດຍອດ ລະຍະສອງມື້ ຈະສະໜອງໂອກາດ ໃຫ້ທ່ານໂອບາມາ ປຸ້ມລຸມບັນດາຜູ້ນຳ ປະເທດອື່ນໆ ຜູ້ທີ່ຕໍ່ສູ້ກັບກຸ່ມຫົວຮຸນແຮງນັ້ນນຳດ້ວຍ.
ປະທານາທິບໍດີ ສະຫະລັດ ທ່ານບາຣັກ ໂອບາມາ ໄດ້ໄປເຖິງ ຣີສອດຕ໌ Antalya ໃນເຂດເມດີເທີເຣນຽນ ຂອງເທີກີ ໃນວັນ ອາທິດມື້ນີ້ ສຳລັບ ກອງປະຊຸມສຸດຍອດ ບັນດາຜູ້ນຳ G-20 ບ່ອນທີ່ ເລື້ອງການໂຈມຕີ ໃນຝຣັ່ງເມື່ອວັນສຸກຜ່ານມານັ້ນ ຈະຄອບງຳ ລາຍການກອງປະຊຸມ ການເຈລະຈາພາຍໃນບັນດາຜູ້ນຳ ຂອງ 20 ປະເທດທີ່ມີ ເສດຖະກິດທີ່ໃຫຍ່ທີ່ສຸດຂອງໂລກ ແມ່ນກຳນົດທີ່ຈະເພັ່ງເລັງ ໃສ່ເລື້ອງການຄ້າ ພະລັງງານ ແລະ ສະພາບແວດລ້ອມ ແຕ່ ເລື້ອງເຫຼົ່ານັ້ນ ເຖິງແມ່ນວ່າຈະຢູ່ໃນລາຍການກອງປະຊຸມ ຢ່າງ ເປັນທາງການກໍຕາມ ແຕ່ຈະເປັນເລື້ອງອັນດັບສອງ ຕາມຫຼັງ ຄວາມຈຳເປັນເພື່ອເພີ້ມບາດກ້າວການຕໍ່ສູ້ຕ້ານ ກຸ່ມພວກຫົວຮຸນແຮງລັດອິສລາມ ເຊິ່ງໄດ້ ອ້າງເອົາຄວາມຮັບຜິດຊອບ ສຳລັບການໂຈມຕີຫຼາຍບ່ອນພ້ອມກັນຕໍ່ນະຄອນຫຼວງປາຣີ ຄາດກັນວ່າ ການໂຈມຕີເຫຼົ່ານັ້ນ ຍັງໄດ້ກົດດັນໄປຕື່ມອີກ ແລະ ລວບລວມເອົາຄວາມພະຍາຍາມຕ່າງໆ ເພື່ອແກ້ໄຂບັນຫາຂັດ ແຍ້ງ ໃນຊີເຣຍ ຫຼາຍຊົ່ວໂມງກ່ອນໜ້າການໂຈມຕີ ຈະເກີດຂຶ້ນ ທີ່ປຶກສາແຫ່ງ ຊາດສະຫະລັດ ທ່ານນາງ Susan Rice ກ່າວວ່າ G-20 ຄວນ ຈະ  ສຳລັບ ບັນດາຜູ້ນຳຫຼັກ ເພື່ອປະສານຄວາມພະຍາຍາມ ເລື້ອງຊີເຣຍ ແຕ່ທ່ານນາງ ໄດ້ ເຕືອນຕ້ານຄວາມຄາດຫວັງວ່າ ຈະບໍ່ມີຄວາມກ້າວໜ້າໃດໆເລີຍ ທ່ານນາງເວົ້າວ່າ ກ່ອນໜ້າການເດີນທາງອອກຈາກທຳນຽບຂາວບໍ່ດົນປານໃດ ປະທານາທິບໍດີ ໂອບາມາ ໄດ້ພົບປະກັບ ທີມງານດ້ານຄວາມ ໝັ້ນຄົງແຫ່ງຊາດຂອງທ່ານ ແລະໄດ້ຮັບການປະເມີນຜົນ ດ້ານ ຂໍ້ມູນລັບ ບັນດານັກວິເຄາະ ກ່າວວ່າ ທ່ານໂອບາມາ ແມ່ນຖືກກົດດັນໃຫ້ ເພີ້ມການຕໍ່ສູ້ ຕ້ານກຸ່ມລັດອິສລາມຂຶ້ນອີກ ແລະ ກອງປະຊຸມ ສຸດຍອດ ລະຍະສອງມື້ດັ່ງກ່າວ ຈະສະໜອງໂອກາດໃຫ້ທ່ານ ປຸ້ມລຸມບັນດາຜູ້ນຳປະເທດອື່ນໆ ຜູ້ທີ່ຕໍ່ສູ້ກັບກຸ່ມດັ່ງກ່າວນຳດ້ວຍ ບັນດາປະເທດ ຂອງ G-20 ຈຳນວນນຶ່ງ ແມ່ນມີສ່ວນຮ່ວມ ໃນ ການຕໍ່ສູ້ຕ້ານກຸ່ມ IS ແລະແມ່ນຄາດກັນວ່າ ຈະມີການປຶກສາຫາລືກັນ ກ່ຽວກັບເລື້ອງນີ້ ໃນລະຫວ່າງກອງປະຊຸມລະຍະສອງມື້ນີ້ ປະທານາທິບໍດີ ຝຣັ່ງ ທ່ານ Francois Hollande ໄດ້ງົດການ ເດີນທາງໄປຮ່ວມ ກອງປະຊຸມຂອງທ່ານ ໃນທັນທີ່ທັນໃດ ຫຼັງ ຈາກການໂຈມຕີໃນວັນສຸກຜ່ານມາ ກອງປະຊຸມຂັ້ນທຳອິດ ອັນນຶ່ງຂອງປະທານາທິບໍດີ ໂອບາມາ ໃນນະຄອນ Antalya ຈະເປັນການພົບປະກັບປະທານາທິບໍດີ ເທີກີ ທ່ານ Recep Tayyip Erdogna ເຊິ່ງເປັນຄູ່ພາຄີທີ່ສຳຄັນ ໃນການຕໍ່ສູ້ຕ້ານພວກກໍ່ການຮ້າຍລັດອິສລາມ ເປັນເວລາຫຼາຍ ເດືອນ ກອງກຳລັງຮັກສາຄວາມປອດໄພ ຂອງເທີກີ ໄດ້ເພີ້ມການ ຈູ່ໂຈມຕໍ່ຕ້ານ ອັນທີ່ເຈົ້າໜ້າທີ່ ກ່າວວ່າ ເປັນເຊລລັດອິສລາມ ໂດຍ ສ່ວນໃຫຍ່ແມ່ນຢູ່ໃນພາກຕາເວັນອອກສຽງໃຕ້ ຂອງເທີກີ ໃກ້ໆກັບເຂດຊາຍແດນຕິດກັບ ຊີເຣຍ ແລະ ອີຣັກ